Maja Bang Hohn

Maja Bang Hohn (1877–1940) var en norsk fiolinist og musikkviter. 

Hun ble født i Tromsø som datter av biskop Anton Christian Bang. Hennes søster var Gulla Grundt, tillitsvalgt i Norske Kvinners Nasjonalråd. Bang tok selv kontakt med fiolinisten Leopold Auer, for å få undervisning i St. Petersburg. Auer hadde vanligvis feriert i Loschwitz, fra 1921 en bydel i Dresden, men i 1915 ble dette ikke mulig på grunn av første verdenskrig. Bang skaffet ham derfor en leilighet på Voksenkollen i daværende Kristiania, som erstatning. Hun utga metodikk-bøker i fiolinspill på flere språk og en av dem utkom i 1929 i New York i sitt 33. opplag, med 170 000 kopier solgt. Hennes bøker hadde per 2014 fremdeles betydning for fiolinundervisningen i Norge. Mens de begge befant seg i USA, var hun en tid Auers assistent. Blant hennes lærere var også Ole Olsen.

Bang ble 15. mars 1922 gift med baron Charles (Carl) Evan von Hohn, en tidligere sveitsisk artillerioffiser som drev en silkefabrikk i USA. Paret slo seg ned i USA, og bodde i en takleilighet (penthouse) i New York, 305 West, 86th Street. Paret var uten barn.

Referanser 

Personer fra Tromsø kommune
Norske fiolinister